РЕПУБЛИКА СРБИЈА

НАРОДНА СКУПШТИНА

Одбор за одбрану и

унутрашње послове

05 Број 011-1843/13

6. новембар 2013. године

Б е о г р а д

НАРОДНА СКУПШТИНА

Одбор за одбрану и унутрашње послове, на седници одржаној 6. новембра 2013. године, размотрио је Предлог ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ ЦРНЕ ГОРЕ О РЕАДМИСИЈИ (ВРАЋАЊЕ И ПРИХВАТАЊЕ) ЛИЦА ЧИЈИ ЈЕ УЛАЗАК ИЛИ БОРАВАК НЕЗАКОНИТ, који је поднела Влада.

Сходно члану 156. став 3, а у складу са чланом 170. став 1. Пословника Народне скупштине, Одбор за одбрану и унутрашње послове подноси следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио једногласно да предложи Народној скупштини да прихвати Предлог закона о потврђивању Споразума између Владе Републике Србије и Владе Црне Горе о реадмисији (враћање и прихватање) лица чији је улазак или боравак незаконит.

За известиоца Одбора на седници Народне скупштине одређен је народни посланик Душан Бајатовић, председник Одбора.

ПРЕДСЕДНИК ОДБОРА

Душан Бајатовић